ŽUPANIJSKI SUD U ZADRU

Komisija za provedbu javnog natječaja

Poslovni broj: 7. Su-152/2021-26

Zadar, 7. svibnja 2021.

Komisija za provedbu javnog natječaja Županijskog suda u Zadru objavljuje

VRIJEME ODRŽAVANJA TESTIRANJA, PRAVNE IZVORE I NAČIN TESTIRANJA KANDIDATA

prijavljenih na javni natječaj za prijam službenika u državnu službu na neodređeno vrijeme na radno mjesto

**informatički referent 1 (jedan) izvršitelj/ica**

objavljen u Narodnim novinama br. 30/2021 dana 26. ožujka 2021., te internet stranicama Narodnih novina, Ministarstva pravosuđa i uprave, Hrvatskog zavoda za zapošljavanje, te Županijskog suda u Zadru.

Testiranje iz provjere znanja sposobnosti i vještina bitnih za obavljanje poslova radnog mjesta (Sudski poslovnik, Pravilnik o radu u sustavu eSpis i provjera poznavanja, sposobnosti i vještina bitnih za obavljanje poslova informatičkog referenta) održati će se

**18. svibnja 2021. u 13,00 sati**

**u Županijskom sudu u Zadru, Borelli br. 9, soba 314/III.**

Testiranje će trajati jedan sat.

Kandidati koji ispunjavaju formalne uvjete iz oglasa mogu pristupiti testiranju. Popis kandidata je objavljen na internet stranici suda http://sudovi.pravosudje.hr/zszd

Kandidati koji ostvare dovoljan broj bodova na testiranju će pristupiti razgovoru (intervju) s Komisijom.

Pravni i drugi izvori za pripremanje kandidata za testiranje:

- Sudski poslovnik, Glave I-V  ("Narodne novine" broj 37/2014, 49/2014, 8/2015, 35/2015, 123/2015, 45/2016, 29/2017, 33/2017, 34/2017, 57/2017, 101/2018, 119/2018, 81/2019, 128/2019, 39/2020, 47/2020, 138/2020 i 147/2020)

- Pravilnik o radu u sustavu eSpis, Glave V-VIII  ("Narodne novine" broj 35/2015, 123/2015, 45/2016, 29/2017, 112/2017, 119/2018, 39/2020, 138/2020, 147/2020)

-pisana provjera poznavanja, sposobnosti i vještina bitnih za obavljanje poslova informatičkog referenta se odnose na područje arhitekture računala, rada u Windows operativnom sustavu i MS Office alatima (World i Excel), poznavanje osnova računalnih mreža i uređivanja web stranica.

Način testiranja:

Po dolasku na testiranje od kandidata će biti zatraženo predočenje isprave radi utvrđivanja identiteta. Kandidati koji ne mogu dokazati identitet, ne mogu pristupiti testiranju. Nakon utvrđivanja njihovog identiteta kandidati će se pismeno testirati. Kandidati su dužni pridržavati se utvrđenog vremena i rasporeda testiranja.

Za svaki dio testiranja kandidatima se dodjeljuje 0 do 10 bodova. Smatra se da su kandidati zadovoljili na testiranju ako su za svaki dio provjere znanja, sposobnosti i vještina dobili najmanje 5 (pet) bodova.

Za pismenu provjeru znanja kandidatima se dodjeljuje određeni broj bodova od 0 do 10 za svako područje testiranja.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija bez odobrenja osobe koja provodi testiranje

- razgovarati s ostalim kandidatima niti na drugi način remetiti koncentraciju kandidata.

Ako pojedini kandidat ne poštuje pravila testiranja biti će udaljen iz prostorije, a njegov rezultat Komisija neće priznati niti bodovati.

Razgovor (intervju) s kandidatima:

Na razgovor (intervju) pozvat će se svi kandidati koji su zadovoljili na testiranju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na razgovoru ako je dobio najmanje 5 bodova.

Komisija za provedbu javnog natječaja